CELEX: 52016PC0299
Language: lv
Date: 2016-05-26
Title: Priekšlikums PADOMES REGULA, ar kuru groza Padomes Regulu (ES) Nr. 1388/2013, ar ko konkrētiem lauksaimniecības un rūpniecības ražojumiem atver autonomas Savienības tarifu kvotas un nosaka to pārvaldību

EIROPAS KOMISIJA
            Briselē, 26.5.2016
            COM(2016) 299 final
            2016/0153(NLE)
            Priekšlikums
            PADOMES REGULA,
            ar kuru groza Padomes Regulu (ES) Nr. 1388/2013, ar ko konkrētiem lauksaimniecības un rūpniecības ražojumiem atver autonomas Savienības tarifu kvotas un nosaka to pārvaldību
            
               
         
         
            
               PASKAIDROJUMA RAKSTS
            
            
               1.
                     PRIEKŠLIKUMA KONTEKSTS
            
            
               •
                     Priekšlikuma pamatojums un mērķi
            
            
               
                  Autonomas tarifu kvotas ir nepieciešamas konkrētiem ražojumiem, kuru ražošanas apjoms Savienībā nav pietiekams, lai apgādātu lietotājus Savienībā. Savienības tarifu kvotas attiecīgiem apjomiem būtu jāatver ar nulles vai samazinātu nodokļa likmi, netraucējot šādu ražojumu tirgus. 
               
               
                  Lai ar vislabvēlīgākajiem nosacījumiem varētu apmierināt Savienības pieprasījumu pēc attiecīgajiem ražojumiem, Padome 2013. gada 17. decembrī pieņēma Regulu (ES) Nr. 1388/2013, ar ko konkrētiem lauksaimniecības un rūpniecības ražojumiem atver autonomas Savienības tarifu kvotas un nosaka to pārvaldību.
               
               
                  Regula tiek atjaunināta reizi pusgadā ar mērķi ņemt vērā ES rūpniecības vajadzības. Komisija ar Ekonomikas un tarifu jautājumu darba grupas (ETJG) palīdzību ir izskatījusi visus dalībvalstu iesniegtos pieprasījumus par autonomajām tarifu kvotām.
               
               
                  Pēc šīs izskatīšanas Komisija atzīst, ka autonomu tarifu kvotu atvēršana attiecībā uz dažiem jauniem ražojumiem, kuri patlaban nav uzskaitīti Regulas (ES) Nr. 1388/2013 I pielikumā, ir pamatota. Attiecībā uz dažiem citiem ražojumiem nepieciešams mainīt formulējumu vai aprakstu, būtu jāievieš jauni TARIC kodi un jāpievieno beigu datums vai ir kļuvis nepieciešams palielināt sākotnējo kvotas apjomu. Tiek ierosināts svītrot ražojumus, attiecībā uz kuriem tarifu kvota vairs nav Savienības ekonomiskajās interesēs.
               
            
            
               •
                     Saskanība ar spēkā esošajiem noteikumiem politikas jomā
            
            
               
                  Šis priekšlikums neskar to valstu intereses, kuras ar ES noslēgušas preferenciālās tirdzniecības nolīgumus (piemēram, VPS, ĀKK režīms, brīvās tirdzniecības nolīgumi, kandidātvalstis un potenciālās kandidātvalstis).
               
            
            
               •
                     Saskanība ar citām ES politikas jomām
            
            
               
                  Priekšlikums atbilst politikai lauksaimniecības, tirdzniecības, uzņēmējdarbības, attīstības un ārējo attiecību jomā.
               
            
            
               2.
                     JURIDISKAIS PAMATS, SUBSIDIARITĀTE UN PROPORCIONALITĀTE
            
            
               •
                     Juridiskais pamats
            
            
               
                  Šā priekšlikuma juridiskais pamats ir Līguma par Eiropas Savienības darbību (LESD) 31. pants.
               
            
            
               •
                     Subsidiaritāte (neekskluzīvas kompetences gadījumā) 
            
            
               Priekšlikums ir Savienības ekskluzīvā kompetencē. Tāpēc subsidiaritātes principu nepiemēro.
            
            
               •
                     Proporcionalitāte
            
            
               
                  Priekšlikums atbilst proporcionalitātes principam, jo šis pasākumu kopums atbilst principiem, kas noteikti, lai vienkāršotu procedūras ārējā tirdzniecībā iesaistītajiem uzņēmumiem, saskaņā ar Komisijas paziņojumu par autonomo tarifu atcelšanu un kvotām (OV C 363, 13.12.2011., 6. lpp.). Saskaņā ar Līguma par Eiropas Savienību 5. panta 4. punktu šajā regulā paredz vienīgi tos pasākumus, kas ir vajadzīgi, lai sasniegtu izvirzītos mērķus.
               
            
            
               •
                     Instrumenta izvēle
            
         
         
            
               Pamatojoties uz LESD 31. pantu, Padome pēc Komisijas priekšlikuma ar kvalificētu balsu vairākumu nosaka autonomo tarifu apturēšanu un tarifu kvotas; tāpēc regula ir piemērots instruments.
            
            
               3.
                     EX POST IZVĒRTĒJUMU, APSPRIEŠANĀS AR IEINTERESĒTAJĀM PERSONĀM UN IETEKMES NOVĒRTĒJUMU REZULTĀTI
            
            
               •
                     Ex post izvērtējumi/spēkā esošo tiesību aktu atbilstības pārbaude
            
            
               
                  Autonomo tarifu kvotu shēma ir bijusi daļa no izvērtējuma pētījuma par autonomo tarifu piemērošanas apturēšanu, kas tika veikts 2013. gadā, jo autonomās kvotas ir pasākumi, kas līdzinās autonomo tarifu piemērošanas apturēšanai, izņemot faktu, ka kvotām ir ierobežots importa apjoms. Izvērtējumā tika secināts, ka shēmas galvenais pamatojums joprojām ir spēkā. Izmaksu ietaupījumi ES uzņēmumiem, kas importē preces saskaņā ar shēmu, var būt ievērojami. Savukārt šie ietaupījumi – atkarībā no ražojuma, uzņēmuma un attiecīgās nozares – var radīt plašākas priekšrocības (piemēram, lielāku konkurētspēju, lietderīgākas ražošanas metodes, ES darbvietu radīšanu vai saglabāšanu utt.).
               
            
            
               •
                     Apspriešanās ar ieinteresētajām personām
            
            
               Šā priekšlikuma novērtējums tika veikts ar ETJG palīdzību, kurā ietilpst visu dalībvalstu un Turcijas delegācijas. Minētā grupa vienošanos par šajā priekšlikumā ietvertajiem grozījumiem panāca pēc trim sanāksmēm.
            
            
               Grupa rūpīgi izvērtēja ikvienu pieprasījumu (jaunu vai grozītu). Izskatot katru gadījumu, tiek īpaši ņemti vērā tādi faktori kā kaitējuma novēršana ES ražotājiem un ES ražošanas nozares konkurētspējas stiprināšana un konsolidēšana. Šis novērtējums tika veikts ETJG apspriedēs un dalībvalstīm konsultējoties ar attiecīgajām ražošanas nozarēm, apvienībām, tirdzniecības palātām un citām iesaistītajām ieinteresētajām personām.
            
            
               Par visām minētajām kvotām darba grupas apspriedēs ir panāktas vienošanās vai kompromisi. Netika minēts, ka pastāvētu nopietns risks ar nelabojamām sekām.
            
            
               •
                     Ekspertu atzinumu pieprasīšana un izmantošana
            
            
               
                  Neattiecas.
               
            
            
               •
                     Ietekmes novērtējums
            
            
               Ierosinātais grozījums ir tehnisks un attiecas tikai uz pielikumā uzskaitīto kvotu segumu. Šī regula citos aspektos ir identiska spēkā esošajai Padomes regulai. Tādējādi šā priekšlikuma ietekmes novērtējums nav veikts.
            
            
               •
                     Normatīvā atbilstība un vienkāršošana
            
            
               
                  Neattiecas.
               
            
            
               •
                     Pamattiesības
            
            
               
                  Šis priekšlikums pamattiesības neietekmē.
               
            
            
               4.
                     IETEKME UZ BUDŽETU
            
            
               Priekšlikumam nav finansiālas ietekmes uz izdevumiem, taču ir finansiāla ietekme uz ieņēmumiem, rezultātā neiekasēto muitas nodokļu kopsumma ir apmēram 2,8 miljoni euro gadā. Ietekme uz budžeta tradicionālajiem pašu resursiem ir 2 773 841 EUR/gadā (75 % x 3 698 455 EUR /gadā).
            
            
               Tradicionālo pašu resursu ieņēmumu zaudējumu sedz no dalībvalstu iemaksām, pamatojoties uz NKI.
            
            
               5.
                     CITI JAUTĀJUMI
            
         
         
            
               •
                     Īstenošanas plāni un uzraudzības, izvērtēšanas un ziņošanas kārtība
            
            
               
                  Ierosinātie pasākumi tiek izskatīti TARIC (Tarif intégré de l’Union européenne/Integrated Tariff of the European Union) ietvaros, un tos piemēro dalībvalstu muitas administrācijas.
               
               
                  Pārbaudes par dažu tādu ražojumu galapatēriņu, uz kuriem attiecas šī Padomes regula, veiks saskaņā ar 254. pantu Eiropas Parlamenta un Padomes 2013. gada 9. oktobra Regulā (ES) Nr. 952/2013, ar ko izveido Savienības Muitas kodeksu.
               
            
            
               •
                     Skaidrojošie dokumenti (direktīvām)
            
            
               
                  Neattiecas.
               
            
            
               •
                     Konkrētu priekšlikuma noteikumu sīks skaidrojums
            
            
               Neattiecas.
            
            
               2016/0153 (NLE)
            
            
               Priekšlikums
            
            
               PADOMES REGULA,
            
            
               ar kuru groza Padomes Regulu (ES) Nr. 1388/2013, ar ko konkrētiem lauksaimniecības un rūpniecības ražojumiem atver autonomas Savienības tarifu kvotas un nosaka to pārvaldību
            
            
               EIROPAS SAVIENĪBAS PADOME,
            
            
               ņemot vērā Līgumu par Eiropas Savienības darbību un jo īpaši tā 31. pantu,
            
            
               ņemot vērā Eiropas Komisijas priekšlikumu,
            
            
               tā kā:
            
            
               (1)Lai nodrošinātu pietiekamu un nepārtrauktu tādu konkrētu preču piegādi, kuras Savienībā neražo pietiekamā apjomā, un lai izvairītos no traucējumiem konkrētu lauksaimniecības un rūpniecības ražojumu tirgos, ar Padomes Regulu (ES) Nr. 1388/2013
                  1
                ir atvērtas autonomas tarifu kvotas. Ražojumus minēto tarifu kvotu ietvaros var importēt Savienībā ar samazinātu vai nulles nodokļa likmi. Norādīto iemeslu dēļ no 2016. gada 1. jūlija ir nepieciešams atvērt tarifu kvotas ar nulles nodokļa likmi deviņu jaunu ražojumu attiecīgajam apjomam.
            
            
               (2)Turklāt dažos gadījumos spēkā esošās Savienības tarifu kvotas būtu jāpielāgo. Skaidrības labad ir nepieciešams grozīt viena ražojuma aprakstu. Triju citu ražojumu gadījumā kvotas apjomus nepieciešams palielināt, jo šāds palielinājums ir Savienības un uzņēmēju interesēs.
            
            
               (3)Visbeidzot, attiecībā uz vienu ražojumu no 2016. gada 1. jūlija būtu jāslēdz Savienības autonomās tarifu kvotas, jo saglabāt tās pēc minētā datuma vairs nav Savienības interesēs.
            
            
               (4)Tādēļ Regula (ES) Nr. 1388/2013 būtu attiecīgi jāgroza.
            
            
               (5)Šajā regulā paredzētās izmaiņas, kas saistītas ar nodokļu piemērošanas apturēšanu attiecīgajiem ražojumiem, nepieciešams piemērot no 2016. gada 1. jūlija, tāpēc šai regulai būtu jāstājas spēkā steidzamības kārtā,
            
         
         
            
               IR PIEŅĒMUSI ŠO REGULU.
            
            
               1. pants
            
            
               Regulas (ES) Nr. 1388/2013 pielikumu groza šādi:
            
            
               a)ierakstus par tarifu kvotām ar kārtas numuriem 09.2691, 09.2692, 09.2693, 09.2696, 09.2697, 09.2698, 09.2699, 09.2694 un 09.2695, kas ietverti šīs regulas I pielikumā, iekļauj Regulas (ES) Nr. 1388/2013 pielikumā, ievērojot tabulas otrajā slejā norādīto KN kodu secību;
            
            
               b)
                     ierakstus par tarifu kvotām ar kārtas numuriem 09.2637, 09.2703, 09.2683 un 09.2659 aizstāj ar ierakstiem, kas ietverti šīs regulas II pielikumā;
            
            
               c)
                     ierakstu par tarifu kvotu ar kārtas numuru 09.2689 svītro.
            
            
               2. pants
            
            
               Šī regula stājas spēkā dienā, kad to publicē Eiropas Savienības Oficiālajā Vēstnesī.
            
            
               To piemēro no 2016. gada 1. jūlija. 
            
            
               Šī regula uzliek saistības kopumā un ir tieši piemērojama visās dalībvalstīs.
            
            
               Briselē,
            
            
               
                     Padomes vārdā –
               
               
                     priekšsēdētājs
                     
               
            
            
               TIESĪBU AKTA PRIEKŠLIKUMA FINANŠU PĀRSKATS 
            
            
               1.
                     PRIEKŠLIKUMA NOSAUKUMS
            
            
               Padomes Regula (ES) Nr. 1388/2013, ar ko konkrētiem lauksaimniecības un rūpniecības ražojumiem atver autonomas Savienības tarifu kvotas un nosaka to pārvaldību
            
            
               2.
                     BUDŽETA POZĪCIJAS
            
            
               Nodaļa un pants: 12. nodaļa, 120. pants
            
            
               Budžetā paredzētā summa 2016. gadam: € 18 465 300 000 € (B 2016)
            
            
               3.
                     FINANSIĀLĀ IETEKME
            
         
         
            
               ◻◻Priekšlikumam nav finansiālas ietekmes
            
            
               X
                     Priekšlikumam nav finansiālas ietekmes uz izdevumiem, taču ir finansiāla ietekme uz ieņēmumiem. Ietekme ir šāda:
            
            
               (miljonos EUR, 1 zīme aiz komata)
            
            
                     
                        Budžeta pozīcija
                     
                  
                  
                     
                        Ieņēmumi
                           2
                        
                     
                  
                  
                     
                        6 mēnešu periods, kas sākas dd/mm/gggg
                     
                  
                  
                     
                        [Gads: 2/2016]
                     
                  
               
                     
                        120. pants
                     
                  
                  
                     
                        Ietekme uz pašu resursiem
                     
                  
                  
                     
                        01/07/2016
                     
                  
                  
                     
                        - 1,4
                     
                  
               
               (miljonos EUR, 1 zīme aiz komata)
            
            
                     
                        Stāvoklis pēc rīcības
                     
                  
               
                     
                  
                  
                     
                        [2017 un turpmākie gadi]
                     
                  
               
                     
                        120. pants
                     
                  
                  
                     
                        - 2,8 / gadā
                     
                  
               
            
               Pamatojoties uz iepriekš minēto, var aplēst, ka ieņēmumu zaudējumi saistībā ar šo regulu ir 2,8 miljoni euro/gadā no 1.1.2017. (bruto summa 3,7 miljoni euro x 0,75) un 1,4 miljoni euro laikposmā no 1.7.2016. līdz 31.12.2016.
            
            
               Tradicionālo pašu resursu ieņēmumu zaudējumu sedz no dalībvalstu iemaksām, pamatojoties uz NKI.
            
            
               4.
                     Krāpšanas apkarošanas pasākumi
            
            
               Pārbaudes par dažu tādu ražojumu galapatēriņu, uz kuriem attiecas šī Padomes regula, veiks saskaņā ar 254. pantu Eiropas Parlamenta un Padomes 2013. gada 9. oktobra Regulā (ES) Nr. 952/2013, ar ko izveido Savienības Muitas kodeksu.
            
         
         
            
                  
                     (1)
                  Padomes 2013. gada 17. decembra Regula (ES) Nr. 1388/2013, ar ko konkrētiem lauksaimniecības un rūpniecības ražojumiem atver autonomas Savienības tarifu kvotas un nosaka to pārvaldību, un atceļ Regulu (ES) Nr. 7/2010 (OV L 354, 28.12.2013., 319. lpp.). 
               
               
                  
                     (2)
                  Attiecībā uz tradicionālajiem pašu resursiem (lauksaimniecības nodokļi, cukura nodevas, muitas nodokļi) jānorāda neto summas, t. i., bruto summas, no kurām atskaitītas iekasēšanas izmaksas 25 % apmērā. 
               
            
      
    ---documentbreak--- 
      
         
               EIROPAS KOMISIJA
            Briselē, 26.5.2016
            COM(2016) 299 final
            PIELIKUMI
            dokumentam
            Priekšlikums PADOMES REGULAI,
            ar kuru groza Regulu (ES) Nr. 1388/2013, ar ko konkrētiem lauksaimniecības un rūpniecības ražojumiem atver autonomas Savienības tarifu kvotas un nosaka to pārvaldību
            
               
         
         
            
               I PIELIKUMS
            
            
            
                     
                        Kārtas Nr.
                     
                  
                  
                     
                        KN kods
                     
                  
                  
                     
                        TARIC
                     
                  
                  
                     
                        Apraksts
                     
                  
                  
                     
                        Kvotas ilgums
                     
                  
                  
                     
                        Kvotas lielums
                     
                  
                  
                     
                        Kvotas nodokļa likme (%)
                     
                  
               
                     
                        09.2691
                     
                  
                  
                     
                        ex 2914 70 00
                     
                  
                  
                     
                        45
                     
                  
                  
                     
                        1-(1-Hlorciklopropil)etanons (CAS RN 63141-09-3)
                     
                  
                  
                     
                        01.07-31.12.
                     
                  
                  
                     
                        400 tonnu
                     
                  
                  
                     
                        0 %
                     
                  
               
                     
                        09.2692
                     
                  
                  
                     
                        ex 2914 70 00
                     
                  
                  
                     
                        55
                     
                  
                  
                     
                        2-Hlor-1-(1-hlorciklopropil)etanons (CAS RN 120983-72-4)
                     
                  
                  
                     
                        01.07-31.12.
                     
                  
                  
                     
                        1 200 tonnu
                     
                  
                  
                     
                        0 %
                     
                  
               
                     
                        09.2693
                     
                  
                  
                     
                        ex 2930 90 99
                     
                  
                  
                     
                        28
                     
                  
                  
                     
                        Flubendiamīds (ISO) (CAS RN 272451-65-7)
                     
                  
                  
                     
                        01.07-31.12.
                     
                  
                  
                     
                        100 tonnu
                     
                  
                  
                     
                        0 %
                     
                  
               
                     
                        09.2696
                     
                  
                  
                     
                        ex 2932 20 90
                     
                  
                  
                     
                        25
                     
                  
                  
                     
                        Dekān-5-olīds (CAS RN 705-86-2)
                     
                  
                  
                     
                        01.07-31.12.
                     
                  
                  
                     
                        2 430 kg
                     
                  
                  
                     
                        0 %
                     
                  
               
                     
                        09.2697
                     
                  
                  
                     
                        ex 2932 20 90
                     
                  
                  
                     
                        30
                     
                  
                  
                     
                        Dodekān-5-olīds (CAS RN 713-95-1)
                     
                  
                  
                     
                        01.07-31.12.
                     
                  
                  
                     
                        2 080 kg
                     
                  
                  
                     
                        0 %
                     
                  
               
                     
                        09.2698
                     
                  
                  
                     
                        ex 3204 17 00
                     
                  
                  
                     
                        30
                     
                  
                  
                     
                        Krāsviela C.I. Pigment Red 4 (CAS RN 2814-77-9) un uz tās bāzes izgatavoti preparāti ar krāsvielas C.I. Pigment Red 4 saturu 60 % vai vairāk no masas
                     
                  
                  
                     
                        01.07-31.12.
                     
                  
                  
                     
                        75 tonnu
                     
                  
                  
                     
                        0 %
                     
                  
               
                     
                        09.2699
                     
                     
                  
                  
                     
                        ex 8526 91 20
                     
                     
                        ex 8527 29 00
                     
                  
                  
                     
                        80
                     
                     
                        10
                     
                  
                  
                     
                        Integrēts audio modulis (IAM) ar digitālā videoatskaņotāja izeju, ko paredzēts savienot ar LCD skārienjutīgo monitoru, savienots ar MOST (Media Oriented Systems Transport) tīklu un izmanto MOST augsto protokolu, ar (vai bez):
                     
                     
                        un ietver
                     
                     
                        lietošanai 87. nodaļā minēto transportlīdzekļu ražošanā
                     
                     
                         (1)
                     
                     
                  
                  
                     
                        01.07-31.12.2016.
                     
                     
                  
                  
                     
                        500 000 gabali
                     
                     
                  
                  
                     
                        0 %
                     
                     
                  
               
                     
                        09.2694
                     
                  
                  
                     
                        ex 8714 10 90
                     
                  
                  
                     
                        30
                     
                  
                  
                     
                        Savilcējapskavas, korpusi, dakšas tilti un spailes no alumīnija sakausējuma, kādus izmanto motocikliem
                     
                  
                  
                     
                        01.07-31.12.
                     
                  
                  
                     
                        500 000 gabali
                     
                  
                  
                     
                        0 %
                     
                  
               
                     
                        09.2695
                     
                  
                  
                     
                        ex 8714 10 90
                     
                  
                  
                     
                        40
                     
                  
                  
                     
                        Stūres amortizatoru virzuļi no pulvertērauda (sintered steel) saskaņā ar standartu ISO P2054, kādus izmanto motocikliem
                     
                  
                  
                     
                        01.07-31.12.
                     
                  
                  
                     
                        1 000 000 gabali
                     
                  
                  
                     
                        0 %
                     
                  
               
            
               II PIELIKUMS
            
            
            
                     
                        Kārtas Nr.
                     
                  
                  
                     
                        KN kods
                     
                  
                  
                     
                        TARIC
                     
                  
                  
                     
                        Apraksts
                     
                  
                  
                     
                        Kvotas ilgums
                     
                  
                  
                     
                        Kvotas lielums
                     
                  
                  
                     
                        Kvotas nodokļa likme (%)
                     
                  
               
                     
                        09.2637
                     
                     
                  
                  
                     
                        ex 0710 40 00
                     
                     
                        ex 2005 80 00
                     
                  
                  
                     
                        20
                     
                     
                        30
                     
                  
                  
                     
                        Kukurūzas vālītes (Zea Mays Saccharata), arī sagrieztas, kā diametrs ir no 10 mm vai vairāk, bet ne vairāk kā 20 mm, paredzētas izmantošanai pārtikas rūpniecības produktu ražošanā apstrādei, izņemot vienkāršu pārsaiņošanu
                     
                     
                         (1)(2)(3)
                     
                     
                  
                  
                     
                        01.01-31.12.
                     
                     
                  
                  
                     
                        550 tonnu
                     
                     
                  
                  
                     
                        0 %
                     
                     
                  
               
                     
                        09.2703
                     
                  
                  
                     
                        ex 2825 30 00
                     
                  
                  
                     
                        10
                     
                  
                  
                     
                        Vanādija oksīdi un hidroksīdi, tikai sakausējumu ražošanai
                     
                     
                         (1)
                     
                  
                  
                     
                        01.01-31.12.
                     
                  
                  
                     
                        20 000 tonnu
                     
                  
                  
                     
                        0 %
                     
                  
               
                     
                        09.2683
                     
                  
                  
                     
                        ex 2914 19 90
                     
                  
                  
                     
                        50
                     
                  
                  
                     
                        Kalcija acetilacetonāts (CAS RN 19372-44-2) stabilizatoru sistēmu ražošanai, tablešu veidā
                     
                     
                         (1)
                     
                  
                  
                     
                        01.01-31.12.
                     
                  
                  
                     
                        150 tonnu
                     
                  
                  
                     
                        0 %
                     
                  
               
                     
                        09.2659
                     
                  
                  
                     
                        ex 3802 90 00
                     
                  
                  
                     
                        19
                     
                  
                  
                     
                        Ar sodas kušņiem kalcinēta diatomīta zeme
                     
                  
                  
                     
                        01.01-31.12.
                     
                  
                  
                     
                        35 000 tonnu
                     
                  
                  
                     
                        0 %
                     
                  
               
            
                     
                        (1)
                     
                  
                  
                     
                        Uz nodokļu apturēšanu attiecas galapatēriņa muitas uzraudzība saskaņā ar 254. pantu Eiropas Parlamenta un Padomes Regulā (ES) Nr. 952/2013 (2013. gada 9. oktobris), ar ko izveido Savienības Muitas kodeksu (OV L 269, 10.10.2013., 1. lpp.).
                     
                  
               
                     
                        (2)
                     
                  
                  
                     
                        Tomēr tarifa nodokļu apturēšanu nepiemēro, ja apstrādi veic mazumtirdzniecības vai sabiedriskās ēdināšanas uzņēmumi.
                     
                  
               
                     
                        (3)
                     
                  
                  
                     
                        Aptur tikai ad valorem nodokli. Konkrēto nodokli turpina piemērot.